Diari Oficial de la Generalitat Valenciana


Sumari del DOGV 7434, del 31-12-2014 (2014/11596)

LLEI 9/2014, de 29 de desembre, de la Generalitat, d'Impuls de l'activitat i del mecenatge cultural a la Comunitat Valenciana.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2014/12/29/9**

### Versions

 28/07/2018 - Actualitat  Text inicial: 01/01/2015 - 27/07/2018 

### Dades del document

Número de DOGV
:   7434

Data del DOGV
:   31-12-2014

Secció del DOGV
:   I. DISPOSICIONS GENERALS

Número del document
:   2014/11092


Data del document
:   29-12-2014

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * patrocini
    * esport professional
    * protecció del patrimoni
    * deducció fiscal
    * política d'investigació
    * política cultural
    * programa d'actuació
    * impost sobre transmissions patrimonials
    * legislació
    * mecenatge

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 28.07.2018 -**

**Llei 9/2014, de 29 de desembre, de la Generalitat, d'Impuls de l'activitat i del mecenatge cultural a la Comunitat Valenciana.** ****[1]****

[**(DOGV núm. 7434 de 31.12.2014)**](http://www.dogv.gva.es/datos/2014/12/31/pdf/2014_11887.pdf) **Ref. 011510/2014**

 

Sia notori i manifest a tots els ciutadans que Les Corts han aprovat i jo, d’acord amb el que establixen la Constitució i l’Estatut d’Autonomia, en nom del rei, promulgue la Llei següent:

 

[...]

 

**Article 30. Reducció de la base imposable de l****’Impost de Successions i Donac****ions en els casos de transmissions del patrimoni cultural valencià per causa de mort**

Es modifica el número 2.n de l’apartat dos de l’article deu de la Llei 13/1997, de 23 de desembre, de la Generalitat, per la qual es regula el tram autonómic de l’Impost sobre la Renda de les Persones Físiques i dels restants tributs cedits, que queda redactat com seguix:

«2.n En els casos de transmissions de béns del patrimoni cultural valencià s’aplicarà una reducció per a aquells inscrits en el Registre General de Béns d’Interés Cultural, en l’Inventari General del Patrimoni Cultural Valencià o que abans de finalitzar el termini per a presentar la declaració per este impost s’inscriguen en qualsevol d’estos registres, sempre que siguen cedits per a exposar-los en les condicions següents: 1) Que la cessió s’efectue a favor de la Generalitat i les entitats locals de la Comunitat Valenciana; els ens del sector públic de la Generalitat i de les entitats locals; les universitats publiques, els centres superiors d’ensenyances artístiques públics i els centres d’investigació de la Comunitat Valenciana, i les entitats sense fins lucratius, regulades en els apartats a i b de l’article 2 de la Llei 49/2002, de 23 de desembre, de Règim Fiscal de les Entitats sense Fins Lucratius i dels Incentius Fiscals al Mecenatge, sempre que perseguisquen fins de naturalesa exclusivament cultural i es troben inscrites en els corresponents registres de la Comunitat Valenciana. 2) Que la cessió s’efectue gratuïtament. 3) Que el bé es destine als fins culturals propis de l’entitat donatària.

La reducció serà, en funció del període de cessió del bé, del següent percentatge del valor del bé:

- Del 95 per 100, per a cessions de més de 20 anys.

- Del 75 per 100, per a cessions de més de 10 anys.

- Del 50 per 100, per a cessions de més de 5 anys.»

 

**Article 31. Reducció de la base imposable de l****’impost de Successions i Donacions en els casos d’adquisicions entre vius**

S’afig un nou apartat 6 a l’article 10 bis de la Llei 13/1997, de 23 de desembre, de la Generalitat, per la qual es regula el tram autonómic de l’impost sobre la renda de les persones físiques i altres tributs cedits, amb la redacció següent:

«6) En les transmissions d’imports dineraris destinades al desenvolupament d’una activitat empresarial o professional, amb fons propis inferiors a 300.000 euros, en àmbit de la cinematografia, les arts escèniques, la música, la pintura i altres arts visuals o audiovisuals, l’edició, la investigació o en l’àmbit social, la base imposable de l’impost tindrà una reducció fins a 1.000 euros. Als efectes de l’esmentat límit de reducció, es tindrà en compte la totalitat de les adquisicions dineràries lucratives provinents del mateix donant efectuades en els tres anys immediatament anteriors al moment de la meritació.

L’aplicació d’esta reducció és compatible amb les previstes en els apartats 1 i 2 d’este article.»

 

[...]

 

Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.

 

València, 29 de desembre de 2014

 

El president de la Generalitat,

ALBERTO FABRA PART 

 

 

---

****[1]****La disposició derogatória única de la **[Llei 20/2018, de 25 de juliol](http://www.dogv.gva.es/va/disposicio?sig=007299/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007299/2018)**, de la Generalitat, del mecenatge cultural, científic i esportiu no professional a la Comunitat Valenciana (DOGV núm. 8348 de 27.07.2018 - Ref. Base de dades 007299/2018) deroga la Llei 9/2014, de 29 de desembre, de la Generalitat, d'Impuls de l'activitat i del mecenatge cultural a la Comunitat Valenciana, excepte els articles 30 i 31 que continuen vigents.


Còpia Permalink ELI